JKW-KABUM-08-NYA-003-003-wylie
thugs rje chen po'i dmar khrid mi tra lugs kyi rgyun gyi rnal 'byor ngag 'don snying po/ thugs rje chen po'i dmar khrid mi tra lugs kyi rgyun gyi rnal 'byor ngag 'don snying po bzhugs so/__/oM swa sti sid+d+haM/__'phags pa spyan ras gzigs dngos rnal 'byor gyi dbang phyug grub chen mi tra dzoki'i thugs bcud/__mkhas pa dang grub pa'i skyes bu bar ma chad pa las 'ongs ba'i thugs rje chen po'i dmar khrid snying po don gsum du grags pa las/_tshe 'di'i nyams len gyi snying po rgyun gyi yi dam bsgom pa'i tshul mdor bsdus pa ni/__skyabs yul gsal btab la/__'gro rnams bsgral 'dod bsam pa yis/__/sangs rgyas chos dang dge 'dun la/__/byang chub snying por mchis kyi bar/__/rtag par bdag ni skyabs su mchi/__/lan ji ltar rigs pas skyabs su 'gro/__shes rab snying brtse dang bcas pa'i/__/brtson pas sems can don du bdag__/sangs rgyas mdun du gnas bcas te/__/rdzogs pa'i byang chub sems bskyed bgyi/__/zhes lan gsum gyis sems bskyed pa sngon du 'gro bas bla ma dang lha'i rnal 'byor la 'jug par bya ste/__rang gi spyi bor shel dkar las grub pa'i/__/byang chub mchod rten mtshan nyid yongs rdzogs pa/__/bang rim bzhi la sgo stong ldan pa'i dbus/__/pad zla'i steng du bla ma spyan ras gzigs/__/skyabs gnas dkon mchog rgya mtsho'i tshogs kyis bskor/__/bskal bzang sangs rgyas stong ni sgo stong la/__/rigs bzhi'i de bzhin gshegs pa'i rnam par bzhugs/__/snying gar pad+ma 'dab stong lte ba ru/__/rang sems 'phags mchog kha saR+pA Ni dang /__'dab ma stong la a yig dkar po stong /__/mu tig phreng ba lta bur gsal ba yi/__/lha rnams gnas gsum yig 'bru gsum gyis mtshan/__/'od 'phros ye shes spyan drangs gnyis med gyur/__/brgyud 'debs rgyas pa'am/__bsdu na/__dus gsum rgyal ba sras bcas thams cad kyi/__/mkhyen brtse nus gsum gcig tu 'dus pa'i dngos/__/bla ma spyan ras gzigs la gsol ba 'debs/__/bdag la dbang bskur byin gyis brlab tu gsol/__/ci num mthar/__zhes pas gsol btab spyi bo'i bla ma yi/__/sku las bdud rtsi dkar po'i rgyun babs te/__/lus kyi nang gang nad gdon sdig sgrib dag__/byin rlabs dngos grub thams cad thob par gyur/__/de yi ngang las skad cig dran rdzogs su/__/pad dkar zla steng rang nyid spyan ras gzigs/__/sku mdog dkar gsal zhal gcig phyag bzhi pa/__/dang po'i phyag gnyis thugs kar thal mo sbyar/__/g.yas g.yon 'og mas shel phreng pad dkar bsnams/__/yid 'phrog dar dang rin chen rgyan gyis spras/__/zhabs gnyis rdo rje'i skyil mo krung gis bzhugs/__/snang stong zung 'jug chen por gsal ba yi/__/thugs ka'i ye shes sems dpa'i thugs dbus su/__/zla steng hrIHmthar sngags phreng g.yas su 'khor/__/de las 'od 'phros rigs drug khams kun khyab/__/so so'i sdug bsngal rgyu bcas yongs sbyangs nas/__/phyi snod rnam dag ri bo gru 'dzin zhing /__/nang bcud 'gro kun thugs rje chen po'i sku/__/sgrar grags yi ge drug ma'i sngags kyi sgra/__/dran rtog 'od gsal chos skur ro gcig gyur/__/ces brjod cing bsams la/__oM ma Ni pad+me hU~M/__zhes ci nus su bzla/__spyi bo'i bla ma snying ga'i yi dam dang /__/rdzogs sangs rgyas rnams a yig stong la thim/__/mchod rten nam mkhar 'ja' tshon bzhin du yal/__/snod bcud 'od zhu rang thim rang nyid kyang /__/rim gyis 'od zhu stong pa nyid du gyur/__/ces pa'i rjes su rnam rtog gzhan gyis bar ma chod par zhi lhag zung 'jug spros bral stong pa nyid kyi ngang du ci gnas su mnyam par bzhag__/thun de las ldang bang brtsams pa na/__slar yang rang skad cig gis thugs rje chen po'i skur gsal/__snang srid snod bcud thams cad sgyu ma lta bur shes pas/__de ltar ma rtogs pa'i 'gro ba kun la snying rje chen po'i blos/__dge ba 'di yis myur du bdag__/thugs rje chen po 'grub gyur nas/__/'gro ba gcig kyang ma lus pa/__/de yi sa la 'god par shog__/ces sogs bsngo smon gyis mtshams sbyar te spyod lam la 'jug pa'i gnas skabs thams cad du'ang snang grags rtog gsum 'phags pa'i gsang ba gsum gyi lam khyer dang ma bral ba la bslab/__'pho ba dang bsre ba'i rnal 'byor bsgom par 'dod na khrid yig las shes par bya'o/__/zhes pa'ang bya bral ma Ni ba 'jam dbyangs mkhyen brtse'i dbang pos shin tu blo dman rnams la phan pa'i bsam pas ngag 'don snying por dril te sbyar ba'i dge bas 'gro kun thugs rje chen po'i go 'phang myur du thob pa'i rgyur gyur cig/__//sarba dA mang+galaM//